alexandrainst/scandi-wiki huggingface dataset:
Diplotaxini

Diplotaxini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore, blanke, gulbrune til svarte oldenborrer. De er ikke påfallende hårete.
De mørkfargede artene kan ha metallglans og overflatisk minne om bladbiller (Chrysomelidae), men de har helt annerledes antenner og føtter.

Levevis 
Larvene lever i jorda, der de eter røtter.

Utbredelse 
Gruppen er utbredt i Amerika, Asia og Afrika. De fleste er amerikanske.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Diplotaxini Kirby, 1837
 Slekten Apogonia Kirby, 1818 - ca. 400 arter, vidt utbredt
 Slekten Diplotaxis Kirby, 1837 - ca. 235 arter - Amerika
 Slekten Liogenys Guérin-Méneville, 1831 - 76 arter, Mellom- og Sør-Amerika
 Slekten Metapogonia Lacroix, 2008 - 10 arter, Afrika
 Slekten Pseudoliogenys Moser, 1919 - én art, Argentina, bør kanskje regnes til Pachydemini

Kilder 
 Oversikt over artene
 Generic Guide to New World Scarab Beetles - Diplotaxis 
 Generic Guide to New World Scarab Beetles - Liogenys 
 Generic Guide to New World Scarab Beetles - Pseudoliogenys

Eksterne lenker 
 
 Bilde av Apogonia palawana

Oldenborrer
Biller formelt beskrevet i 1837
Fossetunnelen

Fossetunnelen er en tunnel på fylkesvei 49 i Kvam kommune i Vestland. Tunnelen ble åpnet i 1975 og er 279 meter lang.

Se også 
Veitunneler i Norge

Referanser

Veitunneler i Vestland
Veier i Kvam
Fylkesvei 49
Tunneler åpnet i 1975
Hatlelitunnelen

Hatlelitunnelen er en tunnel på den kommunale Bekkevollvegen i Hatlelia i Molde kommune. Tunnelen ble åpnet i 1978 og er 127 meter lang.

Se også 
Veitunneler i Norge

Referanser 

Veitunneler i Møre og Romsdal
Veier i Molde
Filosofiåret 1755

Filosofiåret 1755 er en oversikt over hendelser, utgivelser og personer med tilknytning til filosofi i 1755.

Hendelser

Publikasjoner 
 Francis Hutcheson - A System of Moral Philosophy
 Moses Mendelssohn - Philosophische Gespräche
 Immanuel Kant - Allgemeine Naturgeschichte und Theorie des Himmels

Fødsler 

21. juli - Ernst Karl Wieland, tysk filosof og historiker (død 1828)
28. oktober – Antoine Chrysostome Quatremère, fransk arkeolog, filosof, arkitekturteoretiker, frimurer, politiker og parlamentsmedlem (død 1849)

Dødsfall 

5. januar – Carl Gerhard Wilhelm Lodtmann, tysk jurist, historiker, filosof og professor (født 1720)
20. februar – Franz Ignatius Rothfischer, tysk teolog og professor i filosofi ved Universitetet i Helmstedt (født 1720)
14. juni – Albert Georg Schwartz, tysk filosof, professor i filosofi og historie og rektor ved Universitetet i Greifswald (født 1687) 
2. desember – Marianus Brockie, skotsk katolsk teolog, filosof og benediktiner (født 1687)

Se også 
Filosofi på 1700-tallet

Referanser
Ivar Lunde (1908–1992)

Ivar Lunde (født 18. juni 1908 i Pavlovsk, død 18. juli 1992) var en norsk diplomat.

Han var sønn av ingeniør Helge Lunde (1875–1947) og Janina Lewestam (1882–1962). Søsteren  Wanda (1920–2005) var gift med TV-mannen Kristian Øgrim.  

I 1949 ble han gift med Ingeborg Marie Hauge (1917). 

Etter examen artium 1927 og cand.jur. 1932 var han fra 1933 til 1935 sekretær ved konsulatet i den polske havnebyen Gdynia samtidig som han var engasjert av Det Bergenske Dampskibsselskab.  Tilbake i Oslo var han i 1935 sekretær for UD og passerte utenriksdepartementets aspirantkurs i 1936. Derpå fulgte en lang liste med stasjoneringer og en rekke utmerkelser. 

Da han hadde pensjonert seg, tok Lunde også translatøreksamen, og han oversatte blant annet Tadeusz Konwickis roman Den lille apokalypse (Mała apokalipsa) fra polsk samt nobelprisforfatteren Czesław Miłosz' Det trellbundne sinn (Zniewolony umysł) og Erobringen av makten (Zdobycie władzy).

Stasjoneringer 
 1936 attaché ved legasjonen i Paris
 1938–1943 sekretær ved legasjonen i Moskva
 1941 chargé d'affaires ved legasjonen i Teheran
 1943–1945 sekretær ved legasjonen i Ankara og legasjonen i Lisboa.  
 1946–1949 byråsjef ved UDs første politikontor 
 1949–1950 ambassaderåd ved Norges faste delegasjon til De forente nasjoner (FN) i New York City. Stedfortreder for Norges representant i Sikkerhetsrådet, atomenergi-kommisjonen som ble nedlagt 1952, og nedrustnings-kommisjonen.  
 1950–1952 legasjonsråd og chargé d’affaires til Aten og Tel Aviv.  
 1952–1956 sendemann til legasjonen i Bangkok, sideakkreditert til Djakarta
 1956–1962 ambassadør til Norges ambassade i Ankara, sideakkreditert til Bagdad, Karachi og Teheran
 1962–1966 ambassadør til Norges ambassade i Helsingfors
 1966–1970 ambassadør til Norges ambassade i Moskva, tillike i Ulan Bator fra 1968
 1970–1977 ambassadør til Norges ambassade i Wien
 1970–1977 Norges faste representant ved Det internasjonale atomenergibyrået og FNs organisasjon for industriell utvikling.

Utmerkelser 
 Kommandør St. Olavs Orden 1962
 Storkors Finlands løves orden
  Storkors Løvens og solens orden fra Iran
  Storkors Thailands krones orden
  Kommandør Georg Is orden fra Grekenland
  Comendador (kommandør) av  Kristusordenen fra Portugal

Referanser 

Norges ambassadører til Finland
Norges ambassadører til Irak
Norges ambassadører til Iran
Norges ambassadører til Mongolia
Norges ambassadører til Pakistan
Norges ambassadører til Sovjetunionen
Norges ambassadører til Tyrkia
Norges ambassadører til Østerrike
St. Olavs Orden
Finlands løves orden
Løvens og solens orden
Thailands krones orden
Georg Is orden
Kristusordenen
Personer fra Sankt Petersburg
Liste over kjente personer fra Bodø



Politikere
 Reidar Carlsen (1908-1987), stortingsrepresentant (Ap) 1945-1961, statsråd, direktør i Distriktenes Utbyggingsfond
 Margith Johanne Munkebye (1911-2000), stortingsrepresentant (Ap) 1958-1973
 Leif Aune (1925-2019), økonom, statsråd (Ap). direktør i Distriktenes Utbyggingsfond
 Petter Thomassen (1941–2003), stortingsrepresentant (H) 1977-1997, statsråd 1985-1986, 1989-1990
 Torild Skogsholm (1959-), politiker (V), statsråd 2001-2005

Embetsmenn
 Johan Fredrik Winter Jakhelln (1876-1973), ambassadør 
 Olav Elias Sønderland (1942-), politiembetsmann
 Lars Albert Wensell (1944-), ambassadør
 Gry Mølleskog (1962-), hoffsjef ved Det kongelige slott 2015-2022

Krigshelter
 Brynhild Strøm (1903-1942), mostandskvinne 
 John Kristoffersen (!908-1997), krigshelt

Forskning, vitenskap, industri 
 Vebjørn Tandberg (1904–1978), gründer og ingeniør
 Tore Gjelsvik (1917–2006), motstandsmann, direktør ved Norsk Polarinstitutt 1960-1983
 Geir Lundestad (1945–), professor (historie), direktør ved Nobelinstituttet 1990-2015

TV, radio, media 
 Arne O. Holm (1956-), journalist, redaktør 
 Per Sundnes (1966–), musikkjounalist, programleder (NRK)
 Eirik Hoff Lysholm (1975-), konsernleder, sjefredaktør (Dagsavisen)

Forfattere og billedkunstnere
 Eilert Adelsteen Normann (1848–1918), kunstmaler
 Oskar Bodøgaard (1923–2011), billedkunstner
 Gerd Dahlberg (1926–1983), forfatter
 Rune Johansen (1957–), billedkunstner, fotograf og forfatter
 Ragnfrid Trohaug (1975–), forfatter
 Endre Lund Eriksen (1977–), forfatter

Skuespillere og musikere
 Fridthjov Anderssen (1876–1937), komponist, organist og kordirigent
 Knut Eide (1948–), skuespiller («Bodø»), skribent og animatør
 Asbjørn «ASA» Krogtoft (1948–), musiker
 Halvdan Sivertsen (1950–), visesanger
 Terje Nilsen (1951–2019), visesanger
 Anders Dahlberg (1960–), skuespiller
 Bjørn Jervås (1962–2014), musiker
 Morten Abel (1962-), musik
 Tore Johansen (1977–), jazzmusike
 Jan Gunnar Hoff (1985–), jazzmusiker
Caroline Ailin (1989-), sanger og låtskriver

Idrettsutøvere
 Harald Berg (1941-), fotballspiller 
 Mona Evjen (1955-), friidrettsutøver
 Marianne Dahlmo (1965–), langrennsløper
 Jahn Ivar "Mini" Jakobsen (1965–), fotballspiller
 Ørjan Berg (1968-), fotballspiller
 Runar Berg (1970-), fotballspiller
 Ann Cathrin Eriksen (1971-), håndballspiller
 Therese Bakke (1972-), tennisspiller 
 Børge Lund (1979–), håndballspiller
 Anders Konradsen (1990-), fotballspiller
 Jens-Petter Hauge (1999–), fotballspill

 
Bodø
Løvens og solens orden

Løvens og solens orden (etablert 1808 i Persia) har blitt gitt til utlendinger som har gjort seg fortjent til det, som diplomater og krigshelter.  Mottakeren fikk en medalje med bilde av en løve og en sol, som var viktige symboler for Persia. Det var sjah Fath-Ali Shah Qajar (1772–1834) som etablerte ordenen og først ut var John Malcolm (1769–1833) som var britisk ambassadør til Persia  1803–1804.  Diplomaten Erik Colban (1876–1956) fikk den uten at han var i Iran. Ambassadør Ivar Lunde fikk den, selv om han bare var sideakkreditert til Teheran 1956–1962. Også Jens-Anton Poulsson (1918–2019) fikk den, han var nemlig med på Vemork-aksjonen. Likens med Knut Haugland (1917–2009) som også var med på Kon-Tiki.  John Qvale (1911–1997) fikk den, han var blant annet dommerfullmektig på Romerike.  Diplomaten Adolf Bredo Stabell (1908–1996) også.

Ordenen ble videreført i 1925 under Pahlavi-dynastiet, under navnet Homayoun-ordenen.

Se også
Den røde løvens og solens orden, en annen iransk orden som Mohammad Reza Pahlavi (1919–1980) brukte dele ut frem til 1979 da det ble revolusjon og han måtte flykte

Iran
Ordener
Fanny MacTaggart

Fanny Margaretha Basilier MacTaggart (født Aavatsmark, 22. august 1899 i Helsingfors, død 18. januar 1981) var en norskfødt skotsk journalist.

Hun var datter av generalmajor og Venstre-politiker Ivar Aavatsmark og den finlandssvenske sangerinnen Ida Flodin, og vokste opp i Kristiania og Trøndelag. Etter studentereksamen tok hun kunst- og musikkutdannelse i Kristiania, København og Frankrike. I 1937 giftet hun seg med den skotske kunstneren William MacTaggart og bosatte seg i Edinburgh. Fanny MacTaggart begynte som utenlandsstudent å arbeide for norske og finske aviser, og fungerte som mangeårig Edinburgh-korrespondent for Aftenposten. Under den andre verdenskrig arbeidet hun for den norske avdelingen i BBC, og ledet Den norske regjeringens informasjonskontor i Skottland i perioden 1942–1946.

MacTaggart ble tildelt St. Olavsmedaljen i 1947 og utnevnt til ridder av St. Olavs Orden i 1964.

Eksterne lenker 
 Fanny MacTaggarts privatarkiv med korrespondanse og dokumenter finnes hos Norges Hjemmefrontmuseum.
 William og Fanny MacTaggarts privatarkiv med korrespondanse og dokumenter finnes hos National Library of Scotland.

Skotske kunstnere
Journalister i Aftenposten
Norske journalister under andre verdenskrig
St. Olavs Orden
Nordmenn født i Finland
Personer fra Oslo
Fødsler i 1899
Dødsfall i 1981
St. Olavsmedaljen
Diphycerini

Diphycerini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Levevis 
Larvene lever i jorda, der de eter røtter.

Utbredelse 
Gruppen er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Diphycerini Medvedev, 1952
 Slekten Diphycerus Deyrolle & Fairmaire, 1878 - 6 arter
 Diphycerus alcedo Arrow, 1920
 Diphycerus cupripennis Arrow, 1925
 Diphycerus davidis Fairmaire, 1878
 Diphycerus jucundus Arrow, 1920
 Diphycerus reitteri Semenov, 1891
 Diphycerus tonkinensis Arrow, 1920

Kilder 
 Oversikt over gruppen

Eksterne lenker 
 

Oldenborrer
Biller formelt beskrevet i 1952
Diphucephalini

Diphucephalini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore, gjerne metallisk grønne oldenborrer. Kroppen har fine, korte hår. Dekkvingenes overflate er litt rynkete.

Levevis 
Larvene lever i jorda, der de eter røtter. De voksne billene flyr om dagen. Disse artene kan forekomme i høytliggende regnskoger.
De voksne billene kan av og til ha masseforekomster da de snaubeiter trærne. De besøker også blomster.

Utbredelse 
Gruppen er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Diphucephalini Laporte de Castelnau, 1840
 Slekten Cunderdinia Lea, 1916 - 3 arter
 Slekten Diphucephala Dejean, 1821 - 68 arter
 Slekten Watkinsia Britton, 1995 - 8 arter

Kilder 
 Oversikt over gruppen

Eksterne lenker 
 
 Brisbane Insects - Diphucephala sp. Med bilder av de voksne billene og skader på trær 

Oldenborrer
Biller formelt beskrevet i 1840
Vegårshei ski- og aktivitetssenter

Vegårshei ski- og aktivitetsenter fokortet VSA, eies av Vegårshei kommune, Agder og Rogaland skikrets, Vegårshei Idrettslag og Aust-Agder Næringsselskap. I tillegg til hovedbygningen Fjellheim som har storsal, kontorer, skytebane og overnattingsrom har består VSA av Molandsbakken en K90 normalbakke, en alpinbakke med en heis og skiløyper for langrenn samt et skiskytterstadion. Deler av langrennsløypene er lysløype og benyttes både på barmark og i vinterhalvåret.

Eksterne lenker 
 Offisielt nettsted

Skianlegg i Norge
Byggverk i Vegårshei
Alpinanlegg i Norge
Sport i Vegårshei
Enchilada

Enchilada (spansk uttale: ) er en meksikansk matrett som består av en maistortilla rullet rundt et fyll og badet i chilisaus. Det fins mange ulike varianter av retten, og fyllet kan utgjøres av blant annet kylling-, kalkun- eller svinekjøtt, så vel som ost, bønner, poteter, grønnsaker eller sjømat. Sausen varierer også fra en variant til en annen. Enchiladas serveres vanligvis med flere tilbehør, for eksempel ris, salat, rå løk, rømme eller ost.

Varianter 
De vanligste enchilada-variantene er de følgende:
 Enchiladas verdes: med grønn saus av grønne tomater.
 Enchiladas rojas: med rød saus av tomater eller tørre chilier (chile guajillo).
 Enchiladas suizas:  med grønn rømmesaus og toppa med gratinert ost.
 Enchiladas de mole: bada i mole poblano, og av og til sesamfrø.
 Enchiladas de frijol (eller enfrijoladas): dekka av bønner.
 Enchiladas de chilorio: med svinekjøtt.
 Enchiladas potosinas: av små tortillaer fylt med bønnepuré og chili. Stammer fra San Luis Potosí.
 Enchiladas mexicanas: med grønn saus, rømme og rød saus, i samme rekkefølge som fargene i Mexicos flagg.
 Enchiladas norteñas: med saus av tomater og chipotle, med gratinert ost og vanligvis fylt med kylling eller poteter.
 Enchiladas del suelo: av ustekte tortillaer som dyppes i en rød, sterk og tjukk saus, før de puttes i ovnen og deretter fylles med poteter, ost og rømme. Stammer fra Sinaloa.
 Encremadas: bada i rømmesaus.
 Entomatadas tampiqueñas: av små, håndlagde tortillaer bada i tomatsaus toppa med ost, vanligvis servert med tampiqueña-kjøtt.
 Enchiladas dulces: med søt mole som inneholder piloncillo og rosiner. Stammer fra Colima.

Eksterne lenker 
 

Meksikansk mat
Universitetssenteret på Kjeller

Universitetssenteret på Kjeller (UNIK) var et studiested for master- og PhD-studenter hovedsakelig fra Universitetet i Oslo (UiO) og NTNU. Det har ansvar for forskning og utvikling innenfor trådløse nett og informasjonssikkerhet (WNIS), elektronikk og fotonikk, kybernetikk og industriell matematikk, og energi og miljø. I 2017 overtok UiO hele senteret. Det nye Institutt for teknologisystemer er en del av UiOs matematisk-naturvitenskapelige fakultet.

UNIK ble etablert som en stiftelse i 1987 med det formål å utvikle og drive universitetsstudier og forskning, og styrke samarbeidet mellom stifterne og næringslivet. Stifterne er UiO, NTNU og de tre forskningsinstituttene Forsvarets forskningsinstitutt (FFI), Telenor R&I og Institutt for energiteknikk (IFE). 

UNIK skal utnytte kompetansen i Kjellermiljøet til undervisning og veiledning av master og dr-studenter. UNIKs undervisningstibud er et supplement til universitetenes studietilbud og ha en faglig forankring i Kjellermiljøet. De opprinnelige eiere var FFI, IFE, TF, og UiO. NTNU kom med i 1995. UNIK er anvendelsesorientert og en samarbeidspartner for Kjellerinstituttene og relevant industri.

UNIKs viktigste samarbeidspartner i dag er FFI. Telenor R&I er fortsatt en aktiv bidragsyter til UNIKs undervisningstibud, selv etter at de flyttet til Fornebu i 2001. Ansatte i industribedrifter i Oslo-området, som Kongsberg Defense Commuications, Thales og Thrane Norway bidrar også til undervisningstilbudet. I 2007 begynte UNIK i samarbeid med IFE og HiAK å opprette et studietilbud innen energi og miljø.

Fagene det undervises i er anvendt informasjonsteknologi med hovedvekt på nettverk, informasjonssikkerhet og signalbehandling for kommunikasjon, elektronikk og fotonikk, kybernetikk og industriell matematikk, samt energi og miljø.

UNIK har rundt 120 studenter (2007), derav godt over 60 doktorgradsstudenter.

UNIK ligger på Kjeller ved Lillestrøm, 25 km utenfor Oslo.

Referanser

Eksterne lenker
 UNIK
 Wikisiden om forskning på trådløs kommunikasjon

Norske stiftelser
Universiteter i Norge
Utdanning i Lillestrøm
Utdanningsinstitusjoner etablert i 1987
The Procussions

The Procussions er en amerikansk hiphop-gruppe fra Los Angeles bestående av Mr. J. Medeiros og Stro Elliot (også produsent). De er kjent for sine energiske og dynamiske sceneshow.

Karriere
Undergrunnsgruppen startet opp i 1998 med fem medlemmer, og hold det gående til 2008 hvor de tok en pause fram til 2012, hvor de holdt de på med soloprosjekter og annet. I 2012 gjenoppstod gruppen, denne gangen med medlemmene Mr. J. Medeiros og Stro Elliot og ga ut albumet Procussions, som var publikumsfinansiert.

Opptredener
The Procussions hadde sin første opptreden i Norge i Trondheim under studentfestivalen UKA-13, der de holdt gratiskonserter i Klubben på Studentersamfundet tre dager på rad. Her leverte bandet, sammen med DJ Manwell, tre solide show.

Diskografi

Studioalbum

EP

Singler

Eksterne lenker
 The Procussions' offisielle nettside
 Youtube
 Soundcloud
 MySpace
 Facebook

Hiphopgrupper fra USA
Band etablert i 1998
Christian Løchstøer

Christian Løchstøer (født 15. november 1983) er en norsk tekstforfatter, forfatter og tv-redaktør. Han har blant annet skrevet for komikerduoen Ylvis' mange scene- og TV-show.

Bakgrunn og arbeid 

Christian Løchstøer har gått på Romerike folkehøgskole og studert ved Universitetet i Oslo.

Løchstøer har arbeidsbakgrunn fra TV-produksjonsselskapene Rubicon TV og Funkenhauser Productions, der han i perioden 2007–2011 blant annet skrev for fjernsynsshowene Lyngbø og Hærlands Big Bang (sendt på NRK1), Rikets røst (TV 2) og Hvem kan slå Ylvis, Norges herligste, Ylvis møter veggen og Nordens herligste (alle på TVNorge). Løchstøer har også levert bidrag til flere sceneforestillinger, blant annet for forestillinger med Otto Jespersen (Redd Mann Roper, 2008) og Ylvis-brødrene (Ylvis 4, 2011).  

Christian Løchstøer var redaktør for det humoristiske talk-showet I kveld med Ylvis på TVNorge i showets fem sesonger fra 2011 til 2016. I februar 2012 var han med på å starte Concorde TV som blant annet produserer I kveld med Ylvis.

Christian Løchstøer er også tekstforfatter på alle Ylvis-låtene sammen med brødrene, deriblant musikkvideoparodien What Does the Fox Say? som ble verdensberømt på YouTube høsten 2013. Han er også medforfatter til barneboka Hva sier reven? som bygger på videoen, og har siden gitt ut barnediktsamlingen Rim det har rablet for på Aschehoug forlag.

Løchstøer er medforfatter og medkomponist for Ylvis-serien Stories from Norway, som ble vist på TVNorge i 2018. Sammen med Bård og Vegard Ylvisåker og Lars Bleiklie Devik ble han nominert til Gullruten 2018 i klassen beste originalmusikk for musikken til serien.

Løchstøer bor i Oslo.

Referanser 

Norske forfattere
Fødsler i 1983
Anderson Mesa Station

Anderson Mesa Station er et astronomisk observatorium etablert i 1959 som et sted for observasjoner av mørk himmel for Lowell-observatoriet. Observatoriet ligger i Coconino County i Arizona, ca.  sørvest for Lowells hovedcampus på Mars Hill i Flagstaff.

Eksterne lenker 
 

Astronomiske observatorier
Etableringer i 1959
Artikler i astronomiprosjektet
Byggverk i Arizona
Vitenskap og teknologi i USA
Coconino County
Comophorina testaceipennis

Comophorina testaceipennis er en bille som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Den står nokså alene systematisk sett og er regnet som den eneste arten i sin stamme (tribus).

Levevis 
Larvene lever i jorda, der de eter røtter.

Utbredelse 
Arten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Comophorinini Britton, 1957
 Slekten Comophorina Strand, 1928 (synonymer Comophorus, Comophus)
 Comophorina testaceipennis (Blanchard, 1850)

Kilder 
 Oversikt over gruppen

Eksterne lenker 
 

Oldenborrer
Biller formelt beskrevet i 1850
Chasmatopterini

Chasmatopterini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore (3,5 - 8 millimeter), brune til svarte oldenborrer. Kroppen er ganske blank og kledt med lange, utstående hår.

Levevis 
Larvene lever i jorda, der de eter røtter. Disse artene finnes på tørre steder.

Utbredelse 
Type-slekten Chasmatopterus er utbredt i det sørvestlige Europa samt i Marokko. Slektene Chaunocolus og Chnaunanthus lever i Mexico og det sørligste USA.

Systematisk inndeling 
Det er noe usikkert om Chasmatopterini er en naturlig gruppering.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Chasmatopterini Lacordaire, 1856
 Slekten Chasmatopterus Dejean, 1821 - 12 arter
 Slekten Chaunocolus Saylor, 1937 - én art
 Slekten Chnaunanthus Burmeister, 1844 - 3 arter

Kilder 
 Oversikt over gruppen

Eksterne lenker 
 
 Generic Guide to New World Scarab Beetles - Chaunocolus 
 Generic Guide to New World Scarab Beetles - Chnaunanthus 

Oldenborrer
Biller formelt beskrevet i 1856
20 år

20 år er et musikkalbum med countrybandet Too Far Gone, albumet ut utgitt 15. november 2013 og er den første med Roger Svartvatn og Arild Følstad og den første på 18 år med Kåre Andreas Lund og den siste med Roar Øien. På albumet deltar Elg, Petter Wavold, Geir Rune Engan, Hans Bollandsås, Petter Øien, Frank Kåre Vangen, Martine Rygvold, Ottar Johansen, og Becca og med sine tolkninger av gamle Too Far Gone-sanger.

Sporliste

 Too Far Gone 2013: «20 år» 
 Elg: «Queen of the Night»
 Big Hand: «Et håp»
 Geir Rune Engan: «Tenn et håp»
 Too Far Gone 1993: «Liza Jane»
 Hans Bollandsås: «Liten»
 Petter Wavold: «Korr e du no?» 
 Too Far Gone 1997: «Gammel mann»
 Becca: «Asbjørn Per Moen»
 Martine & Elg: «Liv ætte dauen»
 Too Far Gone 1993–1997–2013: «Zetor'n»
 Martine: «Det e slutt»
 Too Far Gone: «Gal ætte dæ»

Too Far Gone
 Børge Rømma - sang, gitarer, låtskriver
 Roar Øien - steelgitar, låtskriver, gitar, kor
 Ola Buan Øien - gitarer, kor, låtskriver
 Kåre Andreas Lund - bass, kor
 Anders Stensås - trommer
 Arild Følstad - tangenter
 Roger Svartvatn - trommer, conga
 Frank Kåre Vangen - sang på Zetor'n 
 Petter Øien - sang på Zetor'n
 Torstein Sæther - gitar
 Tore Dalsaune - bass, låtskriver

Andre medvirkende
 Bård Svendsen - tangenter
 Per Ole Iversen - trommer
 Jørn Venaas - gitar
 Jostein Strand - bass
 Petter Wavold - sang, gitar
 Håvard Soknes - trommer, tekniker
 Morten Krogstad Strand - gitar
 Ronny Kjøsen - tangenter
 Kim Ulriksen - trommer

Musikkalbum fra 2013
Too Far Gone-album